Salvini, singurul care ia atitudine contra lui Von der Leyen
- Iuliu Vlădescu
- 25 martie 2024, 16:26
Liderii grupului Identitate și Democrație l-au încoronat pe Matteo Salvini, singurul care ia atitudine contra lui Von der Leyen, scrie RaiNews.
Salvini, candidatul suveraniștilor
Întâlnirea suveraniştilor de la Roma nu seamănă cu cea de la Florenţa. Unii lipsesc din apelul nominal al liderilor europeni care se recunosc în grupul Identitate și Democrație.
Aşa că fotografia de familie europeană este micuţă în comparație cu adunarea toscană. Cea de la Roma îi pe include Matteo Salvini și Giancarlo Giorgetti, pe Gerolf Annemans, care este președintele ID, Andrè Ventura de la partidului portughez Chega și pe șeful delegației grupului austriac FPO, Harald Vilimsky. Marine Le Pen a trimis un mesaj video.
"Am ales să aducem pe scenă nucleul fondator al ID, adică cei care în 2015 au dat viață Europei națiunilor și libertății (ENF), și pe nou-venitul Chega", susține Marco Zanni, răspunzând celor care îl întreabă despre absența aliaților, în special a germanilor de la AfD, care pare că nu ar fi fost invitați.
Singurul lider din Italia care se opune candidaturii lui Von der Leyen
"Evenimentele noastre sunt deschise tuturor, dar asta nu înseamnă că sunt mereu aceleași persoane- continuă el -. Apoi, scopul nostru este să avem un impact asupra următorului executiv al UE". Față de Florența, la noul eveniment ID nu au participat președintele Camerei Lorenzo Fontana și guvernatorii Ligii Nordului.
În timp ce în primul rând au fost prezenți toți miniștrii reprezentați de partid: Salvini, Giorgetti, Roberto Calderoli, Giuseppe Valditara și Alessandra Locatelli. Evenimentul pare să fi fost creat special pentru a recunoaște conducerea lui Salvini, singurul exponent politic din Italia care nu vrea ca Ursula von der Leyen să rămână în funcția de șefă a Comisiei Europene.
Cine sunt aliații lui Salvini
Aliații lui Matteo Salvini din Europa o arată cu degetul pe Giorgia Meloni tocmai din cauza legăturii ei cu Ursula von der Leyen. Tranşantă, Marine Le Pen cere premierului italian să-şi asume preferințele politice, criticând-o pentru că sprijină un posibil al doilea mandat al lui Von der Leyen ca președinte al Comisiei Europene.
Iar liderul portughez al Chega, Andrè Ventura, se întreabă de ce italienii ar trebui să voteze pentru Meloni la alegerile europene când au posibilitatea de a evita un bis al Ursulei votând pentru Liga lui Salvini. "Pot spune cu siguranță că italienii care votează Liga Nordului nu vor alege niciodată un alt mandat cu Ursula, un alt mandat cu stânga", conchide Salvini.
(Traducerea: Cătălina Păunel, RADOR RADIO ROMÂNIA)